CELEX: 32020D0609
Language: sk
Date: 2020-04-27 00:00:00
Title: Rozhodnutie Rady (EÚ) 2020/609 z 27. apríla 2020 o pozícii, ktorá sa má v mene Európskej únie zaujať v Spoločnom výbore pre colnú spoluprácu zriadenom na základe Dohody medzi Európskou úniou a Novým Zélandom o spolupráci a vzájomnej administratívnej pomoci v colných otázkach, pokiaľ ide o prijatie rokovacieho poriadku Spoločného výboru pre colnú spoluprácu

5.5.2020   
               
               
                  SK
               
               
                  Úradný vestník Európskej únie
               
               
                  L 142/3
               
            
         ROZHODNUTIE RADY (EÚ) 2020/609
         z 27. apríla 2020
         o pozícii, ktorá sa má v mene Európskej únie zaujať v Spoločnom výbore pre colnú spoluprácu zriadenom na základe Dohody medzi Európskou úniou a Novým Zélandom o spolupráci a vzájomnej administratívnej pomoci v colných otázkach, pokiaľ ide o prijatie rokovacieho poriadku Spoločného výboru pre colnú spoluprácu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda medzi Európskou úniou a Novým Zélandom o spolupráci a vzájomnej administratívnej pomoci v colných otázkach (ďalej len „dohoda“) bola uzavretá Úniou rozhodnutím Rady (EÚ) 2018/601 (1) a nadobudla platnosť 1. mája 2018.
                  
               
                     (2)
                  
                  
                     Podľa článku 20 ods. 2 písm. e) dohody Spoločný výbor pre colnú spoluprácu zriadený podľa článku 20 ods. 1 dohody prijme svoj rokovací poriadok.
                  
               
                     (3)
                  
                  
                     Je vhodné stanoviť pozíciu, ktorá sa má v mene Únie zaujať v Spoločnom výbore pre colnú spoluprácu, keďže rozhodnutie bude mať pre Úniu právne účinky,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Spoločnom výbore pre colnú spoluprácu zriadenom na základe Dohody medzi Európskou úniou a Novým Zélandom o spolupráci a vzájomnej administratívnej pomoci v colných otázkach, pokiaľ ide o prijatie jeho rokovacieho poriadku, je podporiť návrh rozhodnutia Spoločného výboru pre colnú spoluprácu (2).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 27. apríla 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady (EÚ) 2018/601 zo 16. apríla 2018 o uzavretí v mene Európskej únie Dohody medzi Európskou úniou a Novým Zélandom o spolupráci a vzájomnej administratívnej pomoci v colných otázkach (Ú. v. EÚ L 101, 20.4.2018, s. 5).
         
            (2)  Pozrite dokument ST 6932/20 na http://register.consilium.europa.eu.